open-index/open-wikipedia-markdown huggingface dataset:
Jeg er sgu min egen

***Jeg er sgu min egen*** er en dansk musikalsk komedie fra 1967 regissert av Erik Balling. Hovedrollen spilles av Daimi Gentle.

Sangen «Duerne flyver» (sunget av av Cæsar), ble listet i Danmarks kulturkanon i 2006.

Tittelen er tatt fra et *[[gruk]]* av den danske dikteren, filosofen og matematikeren Piet Hein, alias *Kumbel*. 
:«Lille kat, lille kat, lille kat på vejen! 
:Hvis er du, hvis er du? – Jeg er sgu min egen.»

## Rollebesetning
(Utvalg)
* Daimi Gentle - Annie Jensen
* Cæsar - Anders
* Peter Steen - Christian Holgersen
* Ove Sprogøe - Værgen
* Poul Bundgaard - Albert Hyldersen
* Karl Stegger - Tjeneren
* Poul Reichhardt - Kaptein Sir William
* Henrik Wiehe - Bilist
* Bendt Rothe - Dommeren
* Vigga Bro - Hulda
* Christiane Rohde - Dorothea
* Ole Monty - Bilist
* Else-Marie - Fru Holgersen 
* Ejner Nørby - Holgersen

## Referanser


## Eksterne lenker
*
Benjamins stamme

**Benjamins stamme** (hebraisk: בִּנְיָמִין, *Binyamin*) er ifølge *[[Den hebraiske Bibelen]]* og *[[Det gamle testamente]]* en av Israels stammer. I henhold til *[[Tora]]* besto Benjamins stamme av etterkommere fra stamfaren Benjamin, den yngste sønnen til Jakob og Rakel.

Fra etter erobringen av landet ved Josva og fram til opprettelsen av Israels første kongedømme ca 1050 f.Kr. var Benjamins stamme en del av en løs sammenslutning av israelittiske stammer. Det eksisterte ingen sentral myndighet, og i tider med krise ble folket ledet av høvdinger som ble kjent som dommere, se *[[Dommernes bok]]*. Hele stammen til Benjamin, kvinner og barn inkludert, ble bortimot utryddet av andre israelittiske stammer etter slaget ved Gibea. De gjenværende ble spart og tillatt å gifte seg med kvinner fra en annen by der deres ektemenn hadde blitt drept, og således fortsatte stammen å eksistere. *Se Dommernes bok 19-21*.

Da angrepene fra filisterne økte besluttet de israelittiske stammene å opprette en sterkt sentralisert monarki for å møte utfordringen. Den første kongen av denne nye eksistensen var Saul som kom fra Benjamins stamme, som på den tiden var den minste av alle stammene. Saul styrte fra Gibea i 38 år, noe som synes å være hans hjemby.

Etter Sauls død besluttet alle de andre stammene, bortsett fra Judas stamme, å være lojale til Sauls slekt, men etter at hans sønn Isjbosjet var død, gikk Benjamins stamme sammen med de nordligste israelittiske stammene i å gjøre Sauls utfordrer, David, som da allerede var konge av Judea, til konge av et forent israelittisk kongedømme. Ved tronebestigelsen til Rehabeam, Davids sønnesønn, en gang rundt 930 f.Kr. skilte de nordligste stammene seg fra Davids hus for opprette Det nordlige kongedømme. Denne gangen var imidlertid Benjamins stamme lojale til Davids hus, og forble en del av kongedømmet Judea fram til Judea ble erobret av Babylonia en gang rundt 586 f.Kr. og hele dens befolkning ble deportert.

Da jødene kom tilbake fra landflyktigheten i Babylon var de ulike stammetilknytningene blitt opphørt, antagelig på grunn av umuligheten av etablere på nytt de tidligere stammeområdene. De særskilte religiøse rollene bestemt for Levi og Kohen ble bevart, og hele befolkningen ble kalt for Israel. Disse betegnelsene er fortsatt fulgt den dag i dag.

## Referanser
Torre Iberdrola

**Torre Iberdrola** er en kontorbygning og skyskraper i Bilbao, Spania. Byggingen av tårnet startet den 19. mars 2009. Den offisielle innvielsen  fant sted 1. februar 2012. Tårnet er 165 meter høyt og har 40 etasjer, og er med dette den høyeste bygningen i Baskerland. Bygget huser blant annet energiselskapet Iberdrola, som har sitt hovedkvarter her.

## Eksterne lenker
* Informasjon om bygningen hos Emporis
Frans Bak

**Frans Bak** (født 7. februar 1958) er en dansk komponist, kapellmester, saxofonist og pianist.

Bak var student ved Falkonergårdens Gymnasium i 1976 og er utdannet fra Det Kongelige Danske Musikkonservatorium i 1980. 

Etter utdannelsen fra konservatoriet og til midten av 1980-årene var Bak keyboardspiller i diverse musikkgrupper bl.a. Dagspressen, Santa Cruz, Blast og Buzstop. Det var også i denne perioden han startet å komponere til både film og tv samt diverse teater/musical-oppsetninger.

Inntil årtusenskiftet var han kapellmester for mange egne musikkgrupper, bl.a. *Det Blå Skrig* og Jazzgruppe90 og for adskillige showorkestre for bl.a. Tommy Kenter, Per Pallesen og Søren Pilmark.

Formann for Den Danske Jazzkreds 1994–1996 og initiativtaker og leder av komponistsammenslutningen «Den 3. Vej» hvor rytmiske komponister skrev for klassiske besetninger (1995–1998).

I offentligheten er Bak mest kjent for sin musikk som han har komponert til f.eks. Danmarks Radios tv-serier Nikolaj & Julie og Forbrytelsen. Hans største publikumssuksess er nummeret «Danse i måneskin»  som han komponerte og spilte saxofon til; det ble dessuten Trine Dyrholms kommersielle gjennombrudd i Dansk Melodi Grand Prix.

«Danse i måneskin» er tatt opp i Danmarks kulturkanon.

Bak har laget adskillige musikkproduksjoner for andre og mottatt «The Voice» Platinaplate for Årets beste radiospot 1990, Gullplate + Grammy for produksjon av «Bullerfnis» og DJBFAs hederspris.

## Diskografi
* Swingpower – Natlys
* Santa Cruz – Daylight
* Frans Bak´s Kvartet: «Dagen Før I Morgen»
* Frans Bak & Det Blå Skrig: «Det Blå Skrig»
* Frans Bak & Det Blå Skrig: «Fransk Film»
* Frans Bak & Jazzgruppe90 m/Bob Berg & Randy Brecker: «Hymn To The Rainbow»
* Frans Bak & Det Glatte Lag: «Den Poppede Høne»
* Frans Bak – Natsange – sunget av Josefine Cronholm
* Silvana Malta & Frans Bak: Bossa Nuts

## Filmografi
* Den store badedag (1991)
* Forbrytelsen sesong 1 (2007)
* Forbrytelsen sesong 2 (2007)

## Referanser

 


## Eksterne lenker
* 
*
Liste over skyskrapere i Spania

Denne listen over høyeste bygninger i Spania rangerer skyskrapere i Spania etter høyde. Siden 2002 har Gran Hotel Bali som ligger i Benidorm vært Spanias høyeste skyskraper med sine 186 meter. I 2008 overtok Torre Espacio med sine 236 meters høyde, men det varte bare i ett år, til Torre Caja Madrid med sine 248,3 meter overtok. Samme år ble Torre de Cristal ferdigbygget og er nå Spanias høyeste skyskraper med sine 249 meter. Men det er mange andre skyskrapere under bygging som snart også er med.

## Liste over bygninger under konstruksjon

## Liste over høyeste tårn

## Se også
*Liste over skyskrapere
John Mogensen

**John Mogensen** (født 5. mai 1928, død 10. april 1977) var en dansk sanger, sangskriver og komponist. 

I 1952 ble Mogensen medlem av sangkvartetten Blue Boys, senere startet han Four Jacks sammen med Poul Rudi, Otto Brandenburg og Bent Werther. Gruppen ble oppløst i 1963 og John Mogensen fortsatte som pianist på Oslo-fergene og skrev til andre, bl.a. «Du ser mig når jeg kommer» til Grethe Sønck og et par melodier til Jørgen Ingmann.

Med «Der er noget galt i Danmark» (1971) tok en stor solokarriere for alvor fart via en kontrakt med Jørgen Kleinert. Innspillinger i sin helt egen pop/country-stil gjorde lykke hos publikum opp gjennom 70-årene og han mottok i 1972 Nikolaj-prisen av Poul og Lise Reinau for sin originalitet og for sin kunstneriske innsats.

Mogensen hadde problemer med alkohol, noe som ble et stort problem mot slutten av hans karriere, hvor han avlyste flere og flere konserter. Dette skyldtes også at han hadde prestasjonsangst. 

Han skrev også sanger som «Nede i møget» som handler om at han er fattig og sulten.

## Siste ord
John Mogensen gjestet stamvertshuset Færgegaarden for siste gang den 10. april 1977. Her sa han til bartenderen Carsten Roslundh: «Old timer – jeg er færdig.» Til dette svarte Roslundh: «Gu' er du da ej færdig – du skal bare hjem til Ruth.» Kort etter falt Mogensen om, ble kjørt hjem til sitt hjem og døde av hjertestopp.

## Fortolket etter sin død
Tross sin død gikk Mogensens musikk ikke av mote. Utallige gjenutgivelser er kommet ut etterpå.
Den enkle «Så Længe Jeg Lever» regnes i dag for en standardmelodi. I 1980-årene var denne tittelen også navnet på en kabaret av Erik Thygesen og Jacob Christensen som turnerte i 12 år med bl.a Jytte Pilloni og Troels Jensen som medvirkende.

«Så længe jeg lever» er tatt opp i Danmarks kulturkanon.

I 2004 og 2005 utkom en gjeninnspilling av flere av John Mogensens sanger fortolket av det fynske heavyrock bandet Den Danske Mafia, dannet til formålet. Begge CD-er var på forhånd godkjent av John Mogensens kone, Ruth Mogensen.
Datteren Minna Mogensen har også sendt ut en LP med sin fars sanger.

## Diskografi
* *John Mogensen* (1971)
* *Stop En Halv* (1972)
* *John* (1973)
* *Taurus* (1975)
* *Nordstjernen* (1977)

### Oppsamlingsplater
* *Der Er Noget Galt I Danmark* (1994)

## Kjente sanger
I alfabetisk rekkefølge
* Danmarks Jord
* Den gamle violin
* Der er noget galt i Danmark
* Ensomhedens Gade nr. 9 (Gentle on My Mind)
* Erik Oluf Andersen
* Fut i fejemøget
* Hva' pokker ska' jeg gøre?
* Karl & Ann-Cathrin
* Karl Herman & jeg
* Livet er kort
* Mig og Margrethe
* Nede i møget
* Nina, kære Nina
* Sidder på et værtshus
* Så længe jeg lever
* To mennesker på en strand
* Ursula
* Åh, hvilken herlig nat

## Referanser

 


## Eksterne lenker
* 
* 
* En John Mogensen-fanside
* Danske Films biografi
* John Mogensens sanger i heavyrock versjoner
Cæsar (sanger)

**Cæsar** alias **Bjarne Bøgesø Rasmussen** (født 15. mai 1938, død 22. april 2000) var en dansk protestsanger, kjent for sanger som *Storkespringvandet (1966)*, *Flickan fin fin* og *I Holmens gade, i røvens kælder*. Han debuterte i det spirende miljøet for folkemusikk i Indre København, og via Karl Emil Knudsen fra det danske plateselskap Sonet og Thøger Olesen, kom karrieren raskt i gang. En rekke av hans «skurviser» vakte dog forargelse i det «pene» Danmark, og ble først for alvor akseptert og gjenutgitt få år før hans død.

Cæsar har noen ganger opptrådt som filmskuespiller. Hans største rolle var i musikalen *[[Jeg er sgu min egen]]*, hvor han blant annet sang *Stilleleg for voksne* i duet med Daimi. Han laget også en rekke barneplater i samarbeide med Peter Abrahamsen.

I mange år var det ikke så stor offisiell interesse for Cæsar, hvor han i stedet underviste i gitarspill.

Han er begravet på Sundby Kirkegård.

Cæsar er representert i Danmarks kulturkanon med sangen «Duerne flyver» fra *Jeg er sgu min egen*, som er listet under populærmusikk. Melodien er ved Bent Fabricius-Bjerre og tekst av Klaus Rifbjerg.

## Referanser

 


## Eksterne lenker
* 
*
Egil Olbjørn

**Egil Yngvar Olbjørn** (1902–1982) var en norsk politimann som var Jonas Lies høyre hånd som sjef for Ordenspolitiet 1941–1945, under den tyske okkupasjonen av Norge.

## Liv og virke
Olbjørn meldte seg inn i Nasjonal Samling 27. april 1940. Olbjørn var en av de tre dommerne (sammen med Karl Marthinsen og Egil Reichborn-Kjennerud) i Politiets særdomstol som dømte Gunnar Eilifsen til døden i 1943. Han gikk opprinnelig inn for å gi Eilifsen åtte års fengsel, men lot seg presse av Jonas Lie  og Sverre Riisnæs til å gå inn for dødsstraff.

Olbjørn sto sammen med Lie da en rekke norske nasjonalsosialster samlet seg på Skallum 8. mai 1945 etter den tyske kapitulasjonen. Olbjørn var i den gruppen som ga opp og reiste derfra mens hjemmefrontstyrkene samlet seg rundt gården.

Under landssvikoppgjøret i 1949 ble han i Eidsivating lagmannsrett dømt til 15 års tvangsarbeid, tap for alltid av stillingen som offiser i den norske hær og begrenset rettighetstap i 10 år. Høyesterett nedsatte frihetsstraffen til 12 års tvangsarbeid. Olbjørn ble løslatt fa Sem fengsel 15. desember 1950. 


File:Ministerpresident Quislings ankomst fra Tyskland 1942-02-18. (8620292308).jpg|Hirdoppmarsj ved nyutnevnt «ministerpresident» Quislings hjemkomst etter statsbesøk hos Hitler i Berlin i februar 1942. Egil Olbjørn, leder for det norske ordenspolitiet 1941–1945, sees som nummer tre fra venstre (med høylue).

File:Bundesarchiv Bild 121-1076, Berlin, Besuch norwegischer Offiziere.jpg|Olbjørn (i sofaen til høyre) i møte hos politigeneralen Kurt Daluege (midt i bildet), sjefen for det tyske Ordnungspolizei, i Berlin 1942.

File:8. Parteitag – Gefallenenehrung (8615544967).jpg|Olbjørn med Quisling og andre nazitopper under et minnearrangement i Frognerparken under «8. riksmøte», Nasjonal Samlings omfattende landsmøte i Oslo i september 1942. Olbjørn sees som nummer to til høyre for NS-føreren i mørk hirduniform. Tyskeren foran, med SS-ørn på frakkeermet, er Wilhelm Rediess, SS-sjefen i Norge under krigen. 


## Referanser
Sportsklubben Falk

**Sportsklubben Falk** (stiftet 23. september 1917) er et idrettslag fra Horten, som driver med fotball og håndball. Fotballagets A-lag holder til i 5. divisjon, mens håndballagets A-lag rykket opp fra 1. divisjon til eliteserien i 2013 og rykket ned igjen i 2014 og opp igjen i 2016 og ned i 2019.

SK Falk er en sammenslutning av *Idrettsforeningen Falk* og *Horten Sportsklubb*.

## Referanser




## Litteratur
*

## Eksterne lenker
* 
* Falk Fotball
* Falk Håndball
Peter A.G. Nielsen

**Peter Andreas Gjerluff Nielsen** (født 17. desember 1952 i Skjern) er en dansk sanger og musiker. Han er forsanger i bandet Gnags og dessuten foredragsholder. 

Hans sang «Under Bøgen» fremført av Gnags er tatt opp i Danmarks kulturkanon.

## Referanser


## Eksterne lenker
* 
* 
*
Otumba

**Otumba** er en kommune i den meksikanske delstaten México, like nordøst for Det føderale distriktet, og utgjør en del av Mexico bys storbyområde, ZMCM. Kommunen hadde 29&nbsp;873 innbyggere i 2005, og har et areal på 86,88 km². Administrasjonssentrum er Otumba de Gómez Farías.

Otumba er kjent for slaget i Otumba, som fant sted 14. juli 1520.  Kommunen er også kjent for den internasjonale eselfestivalen, som feires hver 1. mai.

## Eksterne lenker
* 
* Kommunens hjemmeside 
* Portal de Otumba
Otzolotepec

**Otzolotepec** er en kommune i den meksikanske delstaten México. Den befinner seg omtrent midt i delstaten, nordvest for Det føderale distriktet. Kommunen hadde 67&nbsp;611 innbyggere i 2005, og har et areal på 127,95 km². Administrasjonssentrum er Villa Cuauhtémoc.
Sad & Happy Sing-a-Longs

***Sad & Happy Sing-a-Longs*** er et musikkalbum med Olav Larsen & The Alabama Rodeo Stars, utgitt i 2008.

## Sporliste
# «Everything Will Be Fine»
# «The Murder Ballad of Mary (Love's Left Town)»
# «We Cried For a While»
# «I Can't Get You Out of My Mind»
# «Don't Cry»
# «I Can Make It Better (I Swear)»
# «I'll Do Anything For You»
# «I'm Gonna Change This World»
# «Oh Mary! (a Stupid Song-a-Long)»
# «By My Side»
# «Sing Your Own Song! God Dammit!»
Kristen Babb-Sprague

**Kristen Elizabeth Babb-Sprague** (født 29. juli 1968 i Walnut Creek i California) er en amerikansk synkronsvømmer som deltok i de olympiske leker 1992 i Barcelona.
 
Babb-Sprague ble olympisk mester i synkronsvømming under Sommer-OL 1992 i Barcelona. Hun og Sylvie Fréchette fra Canada kom på delt førsteplass i solo. Fumiko Okuno fra Japan ble nummer tre.

## OL-medaljer
*  1992  Barcelona -  **Gull** i synkronsvømming solo  USA

## Referanser


## Eksterne lenker
*
Sylvie Fréchette

**Sylvie Fréchette** (født 27. juni 1967 i Montréal) er en canadisk synkronsvømmer som deltok i de olympiske leker 1992 i Barcelona og 1996 i Atlanta.
 
Fréchette ble olympisk mester i synkronsvømming under Sommer-OL 1992 i Barcelona. Hun og Kristen Babb-Sprague fra USA kom på delt førsteplass i solo.  Fumiko Okuno fra Japan kom på tredjeplass. 

Fire år senere, under Sommer-OL 1996 i Atlanta vant hun en sølvmedalje. Hun var med på det canadiske laget som kom på andreplass i lagkonkurransen bak USA. De andre på laget var Karen Clark, Janice Bremner, Karen Fonteyne, Christine Larsen, Erin Woodley, Cari Read, Lisa Alexander, Valerie Hould-Marchand og Kasia Kulesza.

## OL-medaljer
*  1992  Barcelona -  **Gull** i synkronsvømming solo  Canada
*  1996  Atlanta -  Sølv i synkronsvømming lag  Canada

## Referanser


## Eksterne lenker
* 
* 
*
Elv (andre betydninger)

**Elv** kan bety:  

* Elv, stabile lotiske økosystemer som blir dannet når tyngdekraften trekker vannet mot sentrum av jorden.
* Extra Low Voltage, begrep innen elektroteknikk om elektriske anlegg, forkortet ELV.
Love’s Come to Town

***Love's Come to Town*** er et musikkalbum med Olav Larsen & The Alabama Rodeo Stars, utgitt i 2006. Dette er bandets debutalbum.

## Sporliste

# «May the Sun Always Shine»
# «Unhappy Dreamer»
# «You Can Call Me Baby»
# «You're the Only One»
# «Love's Come to Town»
# «Ain't Got Time»
# «We'll Never Loose Our Minds»
# «Give Me Your Love»
# «Like Daisies»
# «My Town»
# «The Street Saviour's Arms»
# «Atomic Bombs and Wine»

## Eksterne lenker
*
Margu

**Margu** (latin: *Margiana*, fra gresk: Μαργιανή) var et satrap under Akaemenidenes rike. Regenten som tapte en revolt i Baktria er i Behistun-inskripsjonene fra ca 515 f.Kr. omtalt som en *margianer* av Dareios I av Persia. Inskripsjonene omtaler ikke Magu som et satrap, fordi det var inkludert i et større satrap. Det var sentrert i Merv i det nåværende Turkmenistan.
Gnags

**Gnags** er en dansk rockegruppe fra Århus.

## Sammensetning
* Peter A.G. Nielsen – sang, keyboards, gitar, bass, harmonika (med fra begynnelsen i 1966)
* Jacob Riis-Olsen – el- og spansk gitar og kor (med fra begynnelsen)
* Ivan «Oehlenschaeg» Sørensen – orgel, keyboard (med fra 1971)
* Mads Michelsen – trommer, percussion, bass, gitar, moog og keyboards (med fra 1981)
* Mika Vandborg – gitar (med fra 2002)
* Bastian Sjelberg – bass (med fra 2002)
* Jens G. Nielsen – percussion, programmering, kor (med 1966–2000)
* Per Chr. Frost – bass, lead-gitar, akustisk gitar, kor (med 1974–1996)
* Henning Stærk – trommer, percussion, bass, munnharpe, sang (med 1977–1981)

## Diskografi - album
* 1973 På vej...
* 1975 Del af en ring
* 1976 Det er det
* 1977 La det gro
* 1978 Er du hjemme i aften
* 1979 Burhøns
* 1980 Intercity
* 1981 Live vol. 1
* 1982 Safari
* 1983 X
* 1984 Den blå hund
* 1985 En underlig fisk
* 1986 Plads til begejstring
* 1987 Har de puttet noget i kaffen
* 1988 Under bøgen
* 1989 Mr. Swing King
* 1991 Lygtemandens sang
* 1992 Live vol. 2
* 1994 Øjne på stilke
* 1996 Gösta Hammerfedt
* 1999 Gnags Greatest
* 2000 Ridser, Revner og Buler
* 2002 Skønhedspletter
* 2003 Skitsernes Drøm
* 2005 Siden 66
* 2008 Legepladsen

Peter A.G. Nielsens sang «Under Bøgen» fremført av Gnags er tatt opp i Danmarks kulturkanon
## Referanser

## Eksterne lenker
* 
* Gnags offisielle side
Extra-low voltage

**Extra-low voltage** (**ELV**) er et begrep innen elektroteknikk om elektriske anlegg som er beregnet for å hindre elektrisk støt. Det er flere typer ELV: SELV (*separated/safety extra-low voltage*), PELV (*protected extra-low voltage*) og FELV (*functional extra-low voltage*). Oversatt til norsk blir det *ekstra lav spenning*, men den engelske forkortelsen er det som blir brukt i forskrifter.

## Referanser
Fumiko Okuno

**Fumiko Okuno** (født 14. april 1972 i Kyoto) er en japansk synkronsvømmer som deltok i de olympiske leker 1992 i Barcelona.

Okuno vant to olympiske bronsemedaljer i synkronsvømming under Sommer-OL 1992 i Barcelona. Hun kom på tredjeplass i solo bak Kristen Babb-Sprague fra USA og Sylvie Fréchette fra Canada som begge fikk gull. Sammen med Aki Takayama kom hun også på tredjeplass i duett, bak de to tvillingsøstreparene Sarah Josephson / Karen Josephson fra USA og Vicky Vilagos / Penny Vilagos fra Canada.

## OL-medaljer
*  1992  Barcelona - Bronse i synkronsvømming solo  Japan
*  1992  Barcelona - Bronse i synkronsvømming duett  Japan

## Eksterne lenker
*
Ikke gjør dette hjemme

***Ikke gjør dette hjemme*** var et norsk underholdningsprogram som gikk seks sesonger på NRK1 fra 2011 til 2017. Programmene handlet om risikofylte eksperimenter og forsøk som ofte innbefatter eksplosiver. Det ble i løpet av programmets sesonger ledet av Per Olav Alvestad, Rune Nilson, Torfinn Borkhus og Marte Hedenstad.

Temaet var å gjøre ting som er både farlig og forbudt i hjemmeomgivelser, som å lage bombe av ugressmiddel, avfyre fyrverkeri i stuen, lage tomatsuppe i oppvaskmaskin, lage brus av melk, bygge et mikrobølgerom av et lite bad, gå ut med vått hår, varme opp strutseegg i mikrobølgeovn, og så videre. Målet var å sjekke ut advarsler på gjenstander, og å se hva som skjer når man gjør det motsatte av advarslene. Siste episode av hver sesong endte med at huset ble ødelagt, vanligvis i en brann.

Rune Nilson, kjent fra *[[Lønsj (radioprogram)|Lønsj]]* på NRK P1 var medprogramleder i sesong 1–4, og Per Olav Alvestad, kjent fra NRKs *[[Newton (TV-program)|Newton]]* og *[[Schrödingers katt (TV-program)|Schrödingers katt]]* var også medprogramleder i sesong 1–3.

Serien kan minne om en krysning av de amerikanske TV-seriene *[[Mythbusters]]* og filmen *[[Jackass]]*, og ble skrevet av Rune Nilson og Tormod Ingul og Chris Veløy. Veløy hadde også regi.

Serien fikk umiddelbar negativ oppmerksomhet, og det ble hevdet at det oppmanet til terror og dårlig oppførsel. Serien ble klaget inn til Kringkastingsrådet, men klagen ble ikke tatt til følge. Der fikk det derimot ros, og Knut Haavik mente at det er et viktig program.

Episode 1 og 2 av programmet ble midlertidig fjernet fra NRKs nettsider, og samtlige torrents ble også fjernet etter terrorangrepene i Norge 2011

Sesong 2 ble spilt inn i 6 episoder, og ble sendt på NRK1 torsdag 5. januar 2012 klokken 19:45 med nye episoder hver uke til samme tid. Det ble sendt repriser på NRK1 påfølgende lørdag 03:45 og mandag 00:20, samt på NRK3 påfølgende søndag 20:00 og tirsdag 02:00

Den 12. november 2012 ble det offisielt bekreftet på den offisielle Facebook-siden at produksjonen av sesong 3 skulle starte.

En fjerde sesong ble annonsert med planlagt sendetid oktober-desember 2015.

Etter 3 sesonger sluttet Alvestad, og Torfinn Borkhus overtok programlederrollen sammen med makker Rune Nilson fra 4. sesong. Sesong 5 ble sendt høsten 2016, hvor Rune Nilson sluttet som programleder og Marte Hedenstad ble ny programleder sammen med Torfinn Borkhus i denne sesongen. De var også programledere i sesong 6 som ble sendt høsten 2017.

Originalserien har blitt vist i SVT i Sverige.

En canadisk versjon kalt *Never Ever Do This at Home* ble laget i 2013, og de gjorde nesten de samme tingene som ble gjort i Norge.

Det er også blitt laget spin-offs av serien i andre land som i Canada, Sverige, Danmark, Tyskland, Polen og Ungarn.

## Referanser


## Eksterne lenker
* 
*  Klipp på YouTube
Sarah Josephson

**Sarah Gay Josephson** (født 10. januar 1964 i Bristol i Connecticut) er en amerikansk synkronsvømmer som deltok i de olympiske leker 1984 i Los Angeles, 1988 i Seoul og 1992 i Barcelona.
  
Josephson ble olympisk mester i synkronsvømming under Sommer-OL 1992 i Barcelona. Sammen med sin tvillingsøster Karen Josephson vant hun konkurransen i duett foran tvillingene Vicky Vilagos / Penny Vilagos fra Canada og Fumiko Okuno / Aki Takayama fra Japan. 

Fire år tidligere, under Sommer-OL 1988 i Seoul, vant tvillingene Josephson en sølvmedalje i duett, Michelle Cameron / Carolyn Waldo vant konkurransen.

Hun vant gull i duett sammen med sin søster Karen under de Panamerikanske leker 1987 i Indianapolis i USA.

## OL-medaljer
*  1992  Barcelona -  **Gull** i synkronsvømming duett  USA
*  1988  Seoul -  Sølv i synkronsvømming duett  USA

## Eksterne lenker
*
Sejr Volmer-Sørensen

**Sejr Volmer-Sørensen** (1914–1982) var en dansk pianist, skuespiller, revydirektør og tv-programleder. Han ble kjent gjennom programmet *TV i Tivoli* og innsamlingen til Ungarnshjelpen i 1957. Han skrev tekstene til en rekke sanger, blant annet «Dansevise» som vant Eurovision Song Contest 1963.

## Liv og virke
### Bakgrunn
Sejr Volmer-Sørensen var adoptivbarn hos lærgrosserer Volmer Sørensen og ble student ved Frederiksberg Gymnasium i 1932. Han ble utdannet som pianist i Paris hos Robert Casadesus.

### Karriere
Han hadde sin debutkonsert i Tivoli i 1934. Senere holdt han en rekke konserter i Danmark og i utlandet.

Volmer-Sørensen var meddirektør ved Riddersalen i 1937–1939 og direktør for Hornbækrevyen i 1942. I 1950 ble han ansatt i Danmarks Radio, hvor han ble en meget populær radio- og tv-programleder for programmer som *Telefonen ringer* og *På'en igen* (sammen med Christian Arhoff).

Han var programleder for en rekke danske Melodi Grand Prix-finaler og leverte selv en rekke bidrag til konkurransen. Blant dem var teksten til «Dansevise», som Grethe og Jørgen Ingmann vant Eurovision Song Contest med i London i 1963. «Dansevise» er senere tatt opp i Danmarks kulturkanon.

Hans talenter strakte seg vidt: Oversettelse, iscenesettelse, sang og skuespill, inntaling, forfattervirksomhet, show, reklame og parodi. Han var også talentspeider og mange kunstnere ble hjulpet i gang av ham.

Han medvirket i en rekke danske film- og tv-stykker og var på slutten av sin karriere kjent som direktør og skuespiller ved Nykøbing Falster Revyen.

Sejr Volmer Sørensen ble gift 21. mai 1968 med skuespilleren og sangeren Grethe Sønck.

## Sangtekster og oversettelser (utvalg)
* 1960 Forelsket i København (Bent Fabricius-Bjerre)
* 1962 Dyrenes Karneval (Saint-Saëns)
* 1962 Vuggevise (Kjeld Bonfils)
* 1962 Jeg snakker med mig selv (Otto Helge Francker)
* 1963 Penge (Otto Helge Francker)
* 1963 Dansevise (Otto Helge Francker)
* 1966 Flagermusen (operette)
* 1968 Junglebogen (Walt Disney)
* 1969 Mini-midi-maxi-girl (Kai Ewans) 
* 1970 Hjemme hos os (Kjeld Bonfils)
* 1971 Smilende Susie (Chris Andrews)
* 1971 Pas på den knaldrøde gummibåd (Bobby Schmidt)
* 1972 Velkommen til verden (Andersson/Ulvaeus)

## Referanser

 


## Litteratur
* *Stjerneglimt og nullermænd* : muntre apropos'er til 60 år i livet og 40 på scenen (Børge Binderup, 1974 – 183 sider)

## Eksterne lenker
* 
* 
* Biografi på Gravsted.dk
Brühl

**Brühl** er en by i den tyske delstaten Nordrhein-Westfalen. Bebyggelsen går i ett med Köln. Brühl er særlig kjent for slottene Augustsburg og Falkenlust. Her ligger også fornøyelsesparken Phantasialand. I byen finnes et jernverk bl.a. basert på brunkullgruvene nordvestover langs elven Erft (*Rheinisches Braunkohlerevier*).

Maleren Max Ernst ble født i Brühl og det er i byen opprettet et museum i hans navn.

## Bilder

File:Rathaus Brühl.JPG|Rådhuset
File:Amtsgericht Brühl.JPG|Byretten
File:Brühl-Haus-zum-Stern-erbaut-1530-31.JPG|Haus zum Stern, bygget i 1531
File:Christuskirche Brühl (Rheinland).jpg|Kristuskirken


## Referanser


## Eksterne lenker
*
Ferdinand Simoneit

**Ferdinand Simoneit** (født 14. juni 1925 i Duisburg i Tyskland, døde 3. april 2010 i Löffingen) var en tysk journalist, forfatter, professor og veteran fra andre verdenskrig.

## Biografi
Under den tyske invasjonen av Sovjetunionen i 1941 var han stridsvognssoldat og han ble alvorlig såret på Østfronten. Som en krigsfange i Sovjetunionen havnet han senere i britisk internering. Etter krigen var han en port og bygningsarbeider samtidig som han studerte arkitektur i Duisburg. Som journalist arbeidet han som rapportør fra mange storbyer som f.eks. Moskva og New Delhi. I 1953 foretok hadde han sin læretid innen journalistikk ved Rheinische Post.

I 1955, mens han var arbeider for Der Spiegel, var Simoneit den første vesttyske journalisten som fikk lov til å besøke Folkerepublikken Kina, samtidig ble han bladets reisekorrespondent for hele Øst-Asia. Under sin tid hos Der Spiegel gjennomførte han mer enn 25 intervjuer med kjente personer som Heinrich Nordhoff, SPD-politiker Georg Leber, Nikita Khrusjtsjov, Walter Ulbricht og Henry Ford II. Et høydepunkt i hans karriere som forfatter kom i 1966/67 med hans andre bok, *Die neuen Bosse*, som i to uker hadde den øverste plasseringen av Der Spiegel best selgere-liste.

Fra 1971 til 1974 var han sjefredaktør for magasinet *Capital*. I 1975 ble han styremedlem og redaksjonell direktør hos Motor Presse Stuttgart og han grunnla flere andre magasiner. I 1978 ble han ansatt som lektor i journalistikk ved Universitetet i Hohenheim og i 1988 ble han professor ved Universitetet i Hohenheim og sjefredaktør i den miljømessige journalen for Hohenheim.

Han var også grunnlegger og første leder av Georg von Holtzbrinck-skolen for journalister i Düsseldorf og ledende medlem av mediaakademiet i Stuttgart. Han underviste også som foreleser i journalistikk ved Universitetet i Passau. Han var også europeiske korrespondent for det søramerikanske nyhetsmagasinet *Progress*. I 1995 var han ansatt i World Press Photo Award. Han utga til sammen syv bøker i hjemlandet mellom 1963 og 1995.

## Referanser
Brigitte Schwaiger

**Brigitte Schwaiger** (født 6. april 1949 i Freistadt i Østerrike, død 26. juli 2010) var en østerriksk forfatter.

Hun var datter av en lege, mens hennes oldemor Carola Seligmann var en operasangerinne som døde i Theresienstadt konsentrasjonsleir. Schwaiger studerte to semestre av psykologi, og germansk og romansk lingvistikk i Wien. 

I 1968 giftet hun seg med en spansk offiser, og hun flyttet sammen med ham til Madrid og deretter til Mallorca før de tok skilsmisse fire år senere. Hun gikk på Pedagogisk Akademi i Linz, hvor hun spilte deltid som skuespiller på teater samtidig som hun arbeidet som produksjonsassistent på ORF (Österreichischer Rundfunk).

Hennes første roman, *Wie kommt das Salz ins Meer?* (1977) (norsk: «Hvordan få salt i sjøen?»), ble en sensasjonell bestselger som solgte flere hundre tusen eksemplarer over hele den tyske regionen. I 1988 ble denne romanen dramatisert til en tysk film av Peter Beauvais, der stjernegalleriet inneholdt Nicolin Kunz og Siemen Rühaak. Selv om hennes senere verker ikke oppnådde fullt så stor suksess som hennes første roman så ble *Fallen Lassen* (2006) (norsk: «La falle»), en rapport om hennes opplevelser innen tysk psykiatri, møtt med generelt gode kritikker.

## Referanser


## Eksterne lenker
* 
*
Benins departementer

**[[Benin]]** er delt inn i 12 **departementer**, som videre er delt inn i 77 kommuner. I 1999 ble de tidligere seks departementene delt i to, så de nåværende 12 departementene ble danna. De seks nye departementene fikk hovedsteder i 2008.

# Alibori *
# Atakora
# Atlantique
# Borgou
# Collines *
# Kouffo *
# Donga *
# Littoral *
# Mono
# Ouémé
# Plateau *
# Zou

* Oppretta i 1999.

## Se også
* Benins kommuner
* ISO 3166-2:BJ
Autopsy (band)

**Autopsy** er et amerikansk death metal-band som ble startet i 1987. Bandet ble oppløst i 1995, men startet opp igjen i juli 2009.

## Biografi
Autopsy startet opp i 1987 av Chris Reifert og Eric Cutler, like etter Reifert forlot death metal-bandet Death. I 1988 ble gitarist Danny Coralles med i bandet. Det spilte inn to demoer, *Demo '87* (1987) og *Critical Madness* (1988) før de fikk platekontrakt med Peaceville Records og spilte inn debutalbumet Severed Survival i 1989. De tidlige innspillingene hadde en svært thrash-inspirert death metal-stil, lignende Deaths Scream Bloody Gore (Chris Reifert spilte trommer på det albumet). Men bandet begynte med en saktere, doom metal-stil for sin neste utgivelse, EP-en *Retribution of the Dead* (1990).  

Med bandets andre album, Mental Funeral fortsatte stilen. Etter en suksessfull Europa-turné, gikk bandet i studio igjen og spilte inn EP-en *Fiend  for blood*. Etter det fulgte bandets tredje album, Acts of the Unspeakable som inneholdt kortere sanger og en mer grindcore-inspirert stil. En lite suksessfull USA-turné førte til at bandet bestemte seg for å oppløses etter et siste studioalbum. Shitfun, som ble gitt ut i 1995, hadde en svært hardcore punk-inspirert stil, og gjorde verden klar for Abscess, Reifert og Coralles tidligere side-prosjekt som nå ville bli deres hovedfokus etter at Autopsy ble oppløst.

I juli 2009 ble det offisielt at Autopsy skulle gjenforenes for en konsert på *Maryland Deathfest* i mai 2010.

2. juni 2010, samme dag som Abscess ble oppløst, ble det kunngjort at Autopsy skulle spille inn en EP, "The Tomb Within" utgitt 13. september 2010 og et album, Macabre Eternal det første på seksten år, i 2011.

## Medlemmer
* Chris Reifert – Trommer, Vokal (1987 – )
* Eric Cutler – Gitar (1987 – )
* Danny Coralles – Gitar (1988 – )
* Joe Trevisano – bass (2010 – )

## Eksterne lenker
* 
* 
* https://web.archive.org/web/20111210050605/http://www.roadrunnerrecords.com/blabbermouth.net/news.aspx?mode=Article&newsitemID=123763
* https://archive.today/20120907181854/http://www.roadrunnerrecords.com/blabbermouth.net/news.aspx?mode=Article&newsitemID=113803
* https://web.archive.org/web/20101127082242/http://musicmight.com/artist/united+states/california/san+francisco/autopsy
* http://www.myspace.com/autopsyofficial
Penny Vilagos

**Penny Vilagos** (født 17. april 1963) er en kanadisk synkronsvømmer som deltok i de olympiske leker 1992 i Barcelona.

Vilagos vant en olympisk sølvmedalje i synkronsvømming i Sommer-OL 1992 i Barcelona. Sammen med sin tvillingsøster, Vicky Vilagos, kom hun på andreplass i duett bak tvillingsøstrene Sarah og Karen Josephson fra USA.

## OL-medaljer
*  1992  Barcelona -  Sølv i synkronsvømming duett  Canada

## Referanser


## Eksterne lenker
* 
*
Alibori

**Alibori** er det største og nordligste av Benins 12 departementer, med et areal på &nbsp;km² og en befolkning på  (2006). Departementet er delt inn i seks kommuner; Banikoara, Gogounou, Kandi, Karimama, Malanville og Segbana. Departementet grenser til Burkina Faso i nordvest, Niger i nord og Nigeria i øst, samt departementene Atakora og Borgou i henholdsvis sørvest og sør.
Robert Carlyle

**Robert Carlyle** (født 14. april 1961 i Maryhill, Glasgow, Skottland) er en skuespiller fra Skottland. Han er gift med makeup-artist Anastasia Shirley, som han har tre barn sammen med. Familien bor i Skottland.

Carlyle er mest kjent for sitt arbeid i filmen *[[Trainspotting]]*, *[[The World Is Not Enough]]* og *[[The Full Monty]]*. Han hadde rollen som Doktor Nicholas Rush i TV-serien *[[Stargate Universe]]*. Da han var 21 år gammel ble Carlyle interessert i teater, etter å ha lest Arthur Millers bok *The Crucible*, og han ble med i dramagruppen ved Glasgow Arts Centre. Senere utdannet han seg til skuespiller ved Royal Scottish Academy of Music and Drama. I 1991 startet han og fire venner en skuespillergruppe, og hadde gjesteroller i TV-serien *[[The Bill]]*.

Carlyle ble kjent for et større publikum i oktober 1994 da han spilte morderen Albie Kinsella i en episode av krimserien *Cracker* med Robbie Coltrane som motspiller. Rollefiguren hans drepte fem personer, inkludert David Bilborough, spilt av Christopher Eccleston. Han fikk deretter rollen som politimannen Hamish Macbeth fra det skotske høylandet, i en komedie-dramaserie på BBC som også het *Hamish Macbeth*. I 1994 spilte han dessuten den homofile elskeren Graham til hovedpersonen i filmen *Priest*.

I 1996 og 1997 slo han for alvor gjennom som filmskuespiller. I 1996 spilte han sosiopaten Francis Begbie i filmen *[[Trainspotting]]*, og i 1997 hadde han en hovedrolle som leder for en gruppe mannlige amatørstrippere i filmen *[[The Full Monty]]*. For den sistnevnte rollen ble han tildelt en BAFTApris som beste mannlige hovedrolleinnehaver. I 1997 spilte han også i filmen *[[Face (1997)|Face]]*, med Ray Winstone som motspiller.

Han spilte erke-skurken Renard i James Bond-filmen *[[The World Is Not Enough]]*, som hadde premiere i 1999. I 2003 hadde han hovedrollen i miniserien **. Carlyle dukket opp i musikkvideoen til Oasis' «Little By Little» i 2002. I 2006 spilte han skurken Durza i filmen *[[Eragon (film)|Eragon]]*. I 2008 hadde han rollen som Dr. Nicholas Rush i TV-serien *Stargate Universe*. I desember 2008 dukket Carlyle opp i TV-filmen 24: Redemption, en film fra serien 24, der hovedrollen ble spilt av Kiefer Sutherland. Mellom 2011 og 2018, spilte Carlyle rollen som Mr. Gold og "Rumplestiltskin" i TV-serien *[[Once Upon a Time|Once Upon A Time]]*.

## Referanser


## Eksterne lenker
*
Aki Takayama

**Aki Takayama** (født 12. mars 1970) er en japansk synkronsvømmer som deltok i de olympiske leker 1992 i Barcelona.

Takayama vant en olympisk bronsemedalje i synkronsvømming under Sommer-OL 1992 i Barcelona. Sammen med Fumiko Okuno kom hun på tredjeplass i duett, bak de to tvillingsøstreparene Sarah Josephson / Karen Josephson fra USA og Vicky Vilagos / Penny Vilagos fra Canada.

## OL-medaljer
*  1992  Barcelona - Bronse i synkronsvømming duett  Japan

## Eksterne lenker
*
Carl Julius Norstrøm

**Carl Julius Norstrøm** (født 6. januar 1936 i Steinkjer, død 15. juni 2012 i Bærum) var en norsk bedriftsøkonom. Han ble valgt formann i Studentersamfunnet i Bergen i 1960. Norstrøm avla siviløkonomeksamen i 1961, tok licentiat-graden i 1968 og ble dr. oecon. i 1975 med avhandlingen *Studies in capital budgeting*. I 1967 ble and amanuensis i bedriftsøkonomi, i 1976 dosent, i 1985 professor, og i 2003 professor emeritus. Han var prorektor ved Norges Handelshøyskole fra 1993-95 og rektor fra 1996-98. Norstrøm ble i 1996 æresdoktor ved Christian-Albrechts-Universität zu Kiel og i 1997 kommandør av Den islandske falkeorden.

## Referanser


## Eksterne lenker
Bryting under Sommer-OL 2008 – Fri stil menn 55 kg

**Herrenes 55 kg fri stil** i bryting under Sommer-OL 2008 i Beijing fant sted den 19. august 2008 på China Agricultural University Gymnasium.

## Resultater

### Hovedrunde

#### Finale

#### Topp

#### Bunn

### Bronserunde

## Eksterne lenker
* Resultater og profilside  på sports-reference.com
Mikako Kotani

**Mikako Kotani** (født 1966) er en japansk synkronsvømmer som deltok i de olympiske leker 1988 i Barcelona og 1992 i Barcelona.
 
Kotani vant to olympiske bronsemedaljer i synkronsvømming under Sommer-OL 1988 i Seoul. Hun kom på tredjeplass i solo bak Carolyn Waldo fra Canada og Tracie Ruiz fra USA. Sammen med Miyako Tanaka kom hun også på tredjeplass i duett, bak Michelle Cameron / Carolyn Waldo fra Canada og tvillingsøstrene Sarah Josephson / Karen Josephson fra USA 

## OL-medaljer
*  1988  Seoul - Bronse i synkronsvømming solo  Japan
*  1988  Seoul - Bronse i synkronsvømming duett  Japan

## Referanser


## Eksterne lenker
*
Lars Lilholt

**Lars Lilholt** (født 14. mars 1953) er en dansk sanger, fiolinist, gitarist, komponist og tekstforfatter. Lars Lilholt skriver musikk og tekster, fortrinnsvis til sitt eget band Lars Lilholt Band. 
## Kulturkanonen
Sangen «Kald det kærlighed» skrevet av Lilholt og fremført av Lars Lilholt Band er tatt opp i den danske kulturkanonen under populærmusikk.

## Litteratur
* Lars Lilholt: *Drømme og dæmoner* 
* 1996 – Lilholt – Bogen om Lars Lilholt Band (av Bertill Nordahl)
* 2005 – Hvor kommer sangene fra... i Lilholts univers (av Jakob Wolf)

## Referanser


## Eksterne lenker
* 
* 
* 
*  Lars Lilholt Bands hjemmeside
Siss Vik

**Sissel "Siss" Kristin Vik** (født 1970) er en norsk litteraturviter, filmviter, programleder og kulturjournalist. 

## Utdanning
Siss Vik er cand.philol. i litteraturvitenskap, og har også Master of Arts i Film- og TV-studier fra England.

## Karriere
Hun startet i NRK i 2001, og var involvert i et debattprogrammet *K-punkt* i P2, ledet av Marta Norheim. Vik ble deretter programleder i samme kanal, da hun i 2003 overtok som programleder for *[[Ordfront]]*.  I perioden 2003 til 2005 var hun i juryen for Edith Carlmar-prisen. 

Sommeren 2006 ble det kjent at hun skulle lede innringer-programmet *[[KulturQuiz (radioprogram)|KulturQuiz]]* på radio, som ble satt inn som erstatning for ''Hallo i uken'', men bare i sommermånedene. Dette gjentok seg sommeren 2007, da hun forøvrig bidro hun med en serie kulturkommentarer i *[[Dagbladet]]*. Ellers ledet hun i 2009 *[[Radiofront]]*, som var en videreføring av *Ordfront*. I 2010 gikk hun over til fjernsynsmediet som programleder for *[[Bokprogrammet]]* på NRK2, der hun etterfulgte Hans Olav Brenner. I 2013 og 2014 var hun programleder for *[[Kulturquiz]]* på TV. 

Hun har også skrevet for film- og TV-bladet *[[Rushprint]]*, magasinet ''Ny Tid'' og *[[Morgenbladet]]*. Hun har også hatt en personlig blogg på nrk.no om aktuell litteratur og leseopplevelser. 

I NRK-podkasten *Brenner deler dikt* fortalte Vik om opplevelsen med å miste et ufødt barn, et minne som ble utløst av et dikt av Thor Magnus Tangerås.

## Utmerkelser
__NOTOC__

I 2009 mottok Vik Kringkastingssjefens språkpris. Prisen ble overrakt av daværende kringkastingssjef Hans-Tore Bjerkaas. I juryens begrunnelse står det blant annet:«Ho viser seg som ein språkleg palettkunstnar, bruker språket variert og levande, og maktar den vanskelege og viktige kunsten det er å skape bilde hos lyttarane. Siss Vik har dessutan ein frisk munnleg stil med god diksjon. Dette er kvalitetar som vi ønskjer i NRK-språket.»

## Utgivelser
* Siss Vik, *Filmmusikk som forteller*, hovedfagsoppgave i litteraturvitenskap, Universitetet i Oslo
* 

## Bakgrunn
Siss Vik er datter av en diplomat, og vokste opp i Norge, Sveits og USA. Hun er samboer og forlovet med forfatter, gitarist og tryllekunstner Jon Øystein Flink.
__NOTOC__
## Referanser


## Eksterne lenker
* 
* 
* 
* Bokbrevet (blogg)
Carolyn Waldo

**Carolyn Jane Waldo** (født 1964) er en canadisk synkronsvømmer som deltok i de olympiske leker 1984 i Los Angeles og 1988 i Seoul.

Waldo ble olympisk mester i synkronsvømming to ganger under Sommer-OL 1988 i Seoul. Hun vant solokonkurransen foran Tracie Ruiz fra USA og Mikako Kotani fra Japan. Sammen med Michelle Cameron vant hun også duett foran tvillingsøstrene Karen og Sarah Josephson fra USA og Mikako Kotani / Miyako Tanaka fra Japan.

Fire år tidligere, under Sommer-OL 1984 i Los Angeles, vant hun en sølvmedalje i solo, gullmedaljen ble vunnet av amerikanske Tracie Ruiz.

## OL-medaljer
*  1988  Seoul -  **Gull** i synkronsvømming solo  Canada
*  1988  Seoul -  **Gull** i synkronsvømming solo  Canada
*  1984  Los Angeles -  Sølv i synkronsvømming solo  Canada

## Eksterne lenker
*
Michelle Cameron

**Michelle Cameron-Coulter** (født 28. desember 1962 i Calgary) er en canadisk synkronsvømmer som deltok i de olympiske leker 1988 i Seoul.

Cameron ble olympisk mester i synkronsvømming under Sommer-OL 1988 i Seoul. Sammen med Carolyn Waldo vant hun duett foran tvillingsøstrene Karen og Sarah Josephson fra USA og Mikako Kotani / Miyako Tanaka fra Japan.

## OL-medaljer
*  1988  Seoul -  **Gull** i synkronsvømming solo  Canada

## Referanser


## Eksterne lenker
*
71 Degrees North

***71 Degrees North*** er en britisk versjon av 71° nord, sendt på ITV fra 2010 til 2011.

Sendestart var 11. september 2010, og ti britiske kjendiser konkurrerte om å bli den som først kom til Nordkapplatået. I motsetning til den norske versjonen så startet deltakerne i Midt-Norge og ikke på Lindesnes, og de stemte kun på den de ville ha ut av konkurransen, og ikke ved å gi poeng til alle deltakerne.

Serien ble sendt på norsk TV på kanalen MAX, med sendestart 6. januar 2011.

## Programledere
*Kate Thornton 
*Gethin Jones

## Deltakere
* Joe Absolom – skuespiller
* Susie Amy – skuespiller
* Andrew Castle – tidligere tennisspiller
* Diarmuid Gavin – hagedesigner og TV-personlighet
* Gavin Henson – rugbyspiller
* Michelle Mone – forretningskvinne
* Marcus Patrick – skuespiller
* Shane Richie – skuespiller
* Konnie Huq – programleder (andremann utstemt)
* Lauren Socha – skuespiller (førstemann utstemt)

## Eksterne lenker
*
Miwako Motoyoshi

**Miwako Motoyoshi** (født 21. desember 1960) er en japansk synkronsvømmer som deltok i de olympiske leker 1984 i Los Angeles.
 
Motoyoshi vant to olympiske bronsemedaljer i synkronsvømming under Sommer-OL 1984 i Los Angeles. Hun kom på tredjeplass i solo bak Tracie Ruiz fra USA og Carolyn Waldo fra Canada. Sammen med Saeko Kimura kom hun også på tredjeplass i duett, bak Candy Costie / Tracie Ruiz fra USA og Sharon Hambrook / Kelly Kryczka fra Canada. 

## OL-medaljer
*  1984  Los Angeles - Bronse i synkronsvømming solo  Japan
*  1984  Los Angeles - Bronse i synkronsvømming duett  Japan

## Eksterne lenker
*
Fitzroy (elv)

**Fitzroy** er en elv i Queensland, Australia. Elva er 480 km lang og munner ut i Stillehavet. I elvedeltaet finnes saltvannskrokodiller.

## Se også
*Flommen i Australia desember 2010 og januar 2011
Sharon Hambrook

**Sharon Hambrook** (født 28. mars 1963 i Calgary) er en canadisk synkronsvømmer som deltok i de olympiske leker 1984 i Los Angeles.

Hambrook vant en olympisk sølvmedalje i synkronsvømming under Sommer-OL 1984 i Los Angeles. Sammen med Kelly Kryczka kom hun på andreplass i duett bak Candy Costie / Tracie Ruiz fra USA.

## OL-medaljer
*  1984  Los Angeles -  Sølv i synkronsvømming duett  Canada

## Eksterne lenker
*
Arve Brunvoll

**Arve Brunvoll** (født 1937) er en norsk salmedikter og teolog. 

Brunvoll er cand. theol. fra Menighetsfakultetet (MF) i Oslo fra 1963, doktorgrad (ph.d.) fra University of Glasgow fra 1968  og dr.philos. fra Universitetet i Bergen 1997. Han har vært rektor for Norsk Lærerakademi (NLA) i tre år og leder for forskningsutvalget ved samme institusjon i et år. Ved siden av  undervisning ved NLA har han også vært lærer ved ved det teologiske seminaret ved Den evangeliske kirken i Eritrea 1995-2006.

Brunvoll har vært medlem av Norsk teologisk nemnd for mellomkirkelige spørsmål i fem år. Han har også vært medlem av Liturgikommisjonen i Den norske kirke og var også sentral i utarbeidelsen av *[[Norsk Salmebok (1985)|Norsk Salmebok]]* som ble utgitt i 1985, der han er representert med seks salmer og 31 oversettelser. I *[[Norsk salmebok 2013]]* har han med sju egenskrevne og 44 oversatte salmer.

Han har gitt ut en rekke bøker og artikler, særlig om liturgi og hymnologi.

Brunvoll ble i 2005 hedret med Kongens fortjenstmedalje i gull.

Han er sønn av Knut Andreas Brunvoll  (1898–1968) og Aslaug Kaspara (1904–1980) fra Harøy og bosatt i Molde. Hans bror Knut Anker Brunvoll (1945–2016) er far til musikersøskenene Ane Brun og Mari Kvien Brunvoll.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 142.

## Eksterne lenker
* Bruvolls nettside
* Liste over utgivelser
Solvognen (teatergruppe)

**Solvognen** var en dansk politisk teatergruppe med tilknytning til fristaden Christiania. Den ble opprettet som en lys- og lysbildegruppe i 1969 og ble oppløst igjen i 1982.

## Diskografi
* *Købmandsliv*
**A-side
**#"Ouverture"
**#"Venetex"
**#"Cykelsang"
**#"Jackpot"
**#"Fugledrøm"
**B-side
**#"Socialen"
**#"Pølsens Pris"
**#"Fru Madsens Blues"
**#"Avissangen"
**#"Hr. Madsens Sang"
**#"Vi Er På Vej"
* *Det Hvide Slot*
* *Charter tour Amore*
* *Wounded Knee*, (1973)
* *Rebild aktionen* (1976)
* *Dyrehæren*
* *NATO-hæren* (1973)
* *Julemandshæren* (1974)
* *Elverhøj* (1975)

*Julemandshæren* er tatt opp i Danmarks kulturkanon.

## Referanser
Studenter for EU Oslo

**Europeiske Studenter Oslo**, tidligere *Studenter for EU Oslo*, er en tverrpolitisk norsk studentorganisasjon med nesten 300 medlemmer, og er Europeisk Ungdom sitt største lokallag på landsbasis. Det er et lokallag i fylkeslaget Oslo Europeisk Ungdom. Lokallaget arbeider for å spre kunnskap om Den europeiske union og bidra til en akademisk debatt om Norges rolle i Europa. De fleste ungdomspartier i Norge er representert i organisasjonen.

Europeiske Studenter Oslo ble dannet ved en sammenslåing av Europeisk Ungdom Blindern, Europeisk Ungdom Jussen og Europeisk Ungdom BI høsten 2010. 

Organisasjonens styre består av leder, politisk nestleder, organisatorisk nestleder, økonomiansvarlig, sosiale medier ansvarlig og ordinære styremedlemmer. 
## Referanser
Bank i bordet

**Bank i bordet** er et uttrykk som sies samtidig som man fysisk banker på noe av tre. Uttrykket følger gjerne i det man selv eller en annen person omtales som heldig eller i en positiv trend. Ifølge eldre overtro og folkelige forestillinger skulle bankingen på trevirke motvirke at onde makter snur hellet. Uttrykket benyttes for å ikke utfordre skjebnen.

I begrepets opprinnelig form var det tre som skulle berøres for guddommelig beskyttelse. Treet symboliserte korset eller kirkelig inventar av tre.

## Bruk
Eksempelvis kan en bonde under slåttonnen si: «La oss håpe oppholdsværet holder seg, *bank i bordet*». I forbindelse med Rally Dakar 2012 uttalte Pål Anders Ullevålseter følgende før en av de lengre etappene: «Bank i bordet for at dette går min vei».

Man kan også banke i bordet dersom det har skjedd noe positivt - mot normalt (herunder en trend). For eksempel: «Hun ble ikke syk, bank i bordet!» - her er det implisitt at mange har blitt syke i det siste.

## Varianter
Varianter av uttrykket finnes i en rekke land. På svensk sies «Ta i trä» mens det på dansk sies «Banker under bordet». I Storbritannia, Egypt, Irland, India og Australia, brukes uttrykket «touch wood!» tilsvarende, eller «knock on wood!», som er mer vanlig i USA.

## Annet
* «Bank i bordet» er en amerikansk film fra 1954, med Mai Zetterling og Danny Kaye, med originaltittel «*Knock on Wood*» 

## Referanser